CELEX: 62013TN0200
Language: mt
Date: 2013-04-09 00:00:00
Title: Kawża T-200/13 P: Appell ippreżentat fid- 9 ta’ April 2013 minn Patrizia De Luca mis-sentenza mogħtija fit- 30 ta’ Jannar 2013 mit-Tribunal għas-Servizz Pubbliku fil-Kawża F-20/06 RENV, De Luca vs Il-Kummissjoni

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/32
            
         Appell ippreżentat fid-9 ta’ April 2013 minn Patrizia De Luca mis-sentenza mogħtija fit-30 ta’ Jannar 2013 mit-Tribunal għas-Servizz Pubbliku fil-Kawża F-20/06 RENV, De Luca vs Il-Kummissjoni
   (Kawża T-200/13 P)
   2013/C 171/61
   Lingwa tal-kawża: il-Franċiż
   
      Partijiet
   
   
      Appellanti: Patrizia De Luca (Brussell, il-Belġju) (rappreżentanti: S. Orlandi u J.-N. Louis, avukati)
   
      Appellati: Il-Kunsill tal-Unjoni Ewropea u Il-Kummissjoni Ewropea
   
      Talbiet tal-appellanti
   
   
               —
            
            
               taqta’ u tiddeċiedi,
               
                           —
                        
                        
                           is-sentenza tat-Tribunal għas-Servizz Pubbliku tal-Unjoni Ewropea (It-Tielet Awla), tat-30 ta’ Jannar 2013, De Luca vs Il-Kummissjoni (F-20/06 RENV, li għadha ma ġietx ippubblikata fil-Ġabra), hija annullata;
                        
                     
         
               —
            
            
               tiddeċiedi l-kawża mill-ġdid,
            
         
               —
            
            
               taqta’ u tiddeċiedi,
               
                           —
                        
                        
                           id-deċiżjoni tal-Kummissjoni Ewropea tat-23 ta’ Frar 2005 li l-appellanti tinħatar bħala amministratur, sa fejn hija tistabbilixxi l-klassifikazzjoni fi grad tagħha A*9, skala 2, hija annullata;
                        
                     
                           —
                        
                        
                           il-Kummissjoni hija kkundannata għall-ispejjeż fiż-żewġ istanzi.
                        
                     
         
      Aggravji u argumenti prinċipali
   
   Insostenn tal-appell tagħha, l-appellanti tinvoka numru ta’ aggravji bbażati fuq żbalji ta’ liġi:
   
               —
            
            
               it-Tribunal għas-Servizz Pubbliku interpreta s-sentenza tal-Qorti Ġenerali tal-14 ta’ Diċembru 2011 fil-Kawża T-563/10 P, De Luca vs Il-Kummissjoni, fis-sens li tillimita l-eżami tal-legalità tad-deċiżjoni kkontestata fl-ewwel istanza biss għall-effetti tal-applikazzjoni b’mod analogu tar-regoli ta’ reklutaġġ, mingħajr ma ħa inkunsiderazzjoni l-prijorità tad-dispożizzjonijiet applikabbli fil-qasam tal-iżvilupp normali tal-karriera;
            
         
               —
            
            
               it-Tribunal għas-Servizz Pubbliku kkonkluda li l-Artikolu 12(3) tal-Anness XIII tar-Regolamenti tal-Persunal tal-Unjoni Ewropea seta’ jiġi applikat legalment b’mod analogu, filwaqt li kkonstata li dan ma kien jagħti l-ebda vantaġġ lill-appellanti f’dak li għandu x’jaqsam ma’ karriera u li l-vantaġġ limitat f’termini ta’ remunerazzjoni kien jispiċċa eventwalment;
            
         
               —
            
            
               it-Tribunal għas-Servizz Pubbliku ma wettaqx l-eżami tal-legalità tal-Artikolu 12(3) tal-Anness XIII tar-Regolamenti tal-Persunal u tal-applikazzjoni tiegħu b’mod analogu għall-appellanti fid-dawl tal-prinċipju ta’ ugwaljanza fit-trattament u ta’ prospetti raġonevoli ta’ karriera;
            
         
               —
            
            
               għaldaqstant li huwa t-Tribunal għas-Servizz Pubbliku li għandu jivverifika, u mhux l-appellanti li tipprova, in-natura manifestament mhux xierqa tal-applikazzjoni tal-Artikolu 12(3) tal-Anness XIII tar-Regolamenti tal-Persunal;
            
         
               —
            
            
               it-Tribunal għas-Servizz Pubbliku eskluda immedjatament, mingħajr eżami fid-dettall, l-argument tal-appellanti bbażat fuq ksur tal-prinċipju ta’ ugwaljanza fit-trattament li jirriżulta mill-fatt li l-prospetti raġonevoli ta’ karriera tal-uffiċjali għall-promozzjoni taħt l-Artikolu 45 tar-Regolamenti tal-Persunal huma protetti minkejja t-tibdil li sar fir-regolamenti, meta dan ma huwiex il-każ tal-appellanti, minħabba l-applikazzjoni tal-Artikolu 12(3) tal-Anness XIII tar-Regolamenti tal-Persunal.